open-index/open-wikipedia-markdown huggingface dataset:
Arnbjørn T. Hansen

**Arnbjørn Theodor Hansen** (føddur 27. februar 1986) er ein føroyskur fótbóltsleikari, sum spælur við EB/Streymni og føroyska A-landsliðnum. Arnbjørn hevur verið toppskorari í bestu mansdeildini í føroyskum fótbólti í 2008 og 2010. Hann hevði spælt 13 landsdystir og skorað 3 mál fyri Føroyar við árslok 2012. Hann hevur gjørt nógv mál fyri EB/Streym, frá 2003 til 2012 hevur spælt 242 dystir fyri EB/Streym og skorað 151 mál.

## Altjóða mál
:*Mál og útslit hjá Føroyum verður víst áðrenn úrslitini hjá mótstøðuliðnum, tvs. vinstrumegin.*

## Keldur


Bólkur:Føroyskir fótbóltsspælarar
Bólkur:Føðingar í 1986
Bólkur:Føroyskir landsliðsleikarar
Bólkur:EB/Streymur leikarar
HM í hondbólti (menn)

**HM í hondbólti hjá monnum** verður fyriskipað av  IHF (International Handball Federation) og hevur verið fyriskipað javnan síðan 1938. Fyrst var talan um tvær kappingar, eina innandura og eina uttandura, men síðan seinast í 1960-árunum hevur IHF bert fyriskipa innandura HM í hondbólti. Síðan 1993 hevur HM í hondbólti hjá monnum verið fyriskipað annað hvørt ár.

### Endaumfør, vertslond og heiðursmerkjavinnarar

## Keldur


Bólkur:Altjóða hondbóltskappingar
Bólkur:HM í hondbólti
Hallur Joensen

**Hallur Joensen** (føddur 22. januar 1967 í Klaksvík) er ein føroyskur country sangari, sum er kendur bæði í Føroyum og uttanlands. Hann hevur eisini gjørt vart við seg í Føroyum innan billiard. Hin 2. november 2013 vann hann “Haldor Holm Cup” billiardkappingina triðja árið á rað. Í 2013 vóru 100 ár liðin síðan Haldor Holm varð borin í heim.

## Lívsleið innan tónleik
Hallur gav út sína fyrstu fløgu í 2008, hon hevði heitið *Pickin’ Time In Nashville* og gjørdist mest selda fløga í Føroyum í 2008. Hann hevur síðan givið út aðrar tónleikaútgávur og hevur verið rættiliga virkin tónleikari. Hann hevur fleiri ferðir verið at sæð á útlendskum hitt-listum. Hallur hevur framført sínar sangir bæði á føroyskum og útlendskum tónleikafestivalum, eitt nú á G! Festivalinum og á Summarfestivalinum. Í 2011 framførdi hann á Silkeborg Country Festival. Hann hevur fleiri ferðir samstarva við Kristinu Bærendsen, tey hava fleiri ferðir framført sangir saman, t.d. sangin *Um tú hevur tað sum eg*. Hallur syngur ikki bara nýggj løg men eisini coverløg, harav nøkur eru umsett til føroyskt. Nakrir av kendastu sangunum, sum Hallur Joensen syngur eru: *Kyss ein eingil hvønn morgun* og *Gyltu ljósakrúnurnar*. Sangurin Kiss ein eingil hvønn morgun er umsettur úr enskum. í desember 2009 varð Charley Pride í Føroyum og tá framførdu hann og Hallur Joensen sangin Kyss ein eingil hvønn morgun saman. Charley Pride sang á enskum (Kiss an angel good morning) og Hallur sang á enskum og føroyskum. Teir sungu eisini *Gyltu ljósakrúnurnar* saman á somu konsert, tað fortaldi Hallur fyri áskoðarunum á Silkeborg Country Festival 2011, beint áðrenn hann sang sangin á føroyskum.

## Tónleikaútgávur
* 2008 - *Pickin’ Time In Nashville* - Mest selda fløgan í Føroyum í 2008. Fløgan varð upptikin í Nashville.
* 2009 - *Smile*
* 2011 - *Enn stendur hurð mín opin*. 13 sangir. 11 av sangunum hava føroysk upprunaløg. Jákup Zachariassen hevur gjørt 10 av hesum løgum, og eitt av løgunum hava Jákup Zachariassen og Kristoffer Mørkøre gjørt saman. Tvey cover-løg eru á fløguni. Tekstirnir hava Martin Joensen, Niclas Johannesen, Jákup Zachariassen og Steintór Rasmussen skrivað.
* 2013 *[[Hallur with Stars and Legends]]* (kom út 3. juni 2013 í Føroyum). Fleiri kendir gestasangar eru við á fløguni, t.d. Bellamy Brothers, Bobby Bare, Jóhanna Guðrún Jónsdóttir, Kris Kristofferson, Charley Pride og Dawn Sears.

## Heiður
*Í desember 2009 fekk Hallur eitt herðaklapp frá Norðoya Sparikassa, herðaklappið var á 25.000 kr.
*Hallur varð tilnevndur tað føroysku Planet Awards 2010, sum ársins mannligi sangari. (*Vann ikki*)
*Vann í 2013 føroysku billiardkappingina *Haldor Holm Cup* á triðja sinni.
*Vann heiðurin sum Ársins sangari í Poppbólkinum á FMA 2014

## Keldur


## Slóðir
* 

Bólkur:Føroyskir tónleikarar
Bólkur:Føðingar í 1967
Bólkur:Føroyskir mannligir sangarar
Bólkur:Hallur Joensen
Bólkur:Country tónleikarar
Bólkur:Country sangarar
Bólkur:Klaksvíkingar
Novak Djokovic

**Novak Djokovic** (serbiskt: Новак Ђоковић), (føddur 22. mai 1987 í Beograd) er ein tennisleikari úr Serbia. Hann hevur eitt nú vunnið sjey Grand Slam heiti. Hin 4. juli 2011 gjørdist hann nummar eitt á ATP Tour. Hann hevur tvær ferðir luttikið á Olympisku leikunum, á Summar-OL 2008 og Summar-OL 2012. Hann vann eitt bronsu heiðursmerki á Summar-OL 2008.

## Grand Slam

* Avstralia - **V** 2008, 2011, 2012, 2013.
* Frakland - F 2012, 2014.
* Ongland  - **V** 2011, 2014.
* USA      - **V** 2011.

## Keldur


## Slóðir úteftir

* Heimasíðan hjá Novak Djokovic
* profilurin hjá Novak Djokovic á ATP Tour almennu heimasíðu

Bólkur:Føðingar í 1987
Bólkur:Tennisleikarar úr Serbia
Bólkur:Luttakarar á Summar-OL 2008
Bólkur:Luttakarar á Summar-OL 2012
Bólkur:Serbar
Prestagarðurin

*Prestagarðurin á Nesi
*Prestagarðurin á Viðareiði (Ónagerði)
*Prestagarðurin á Tvøroyri
*Prestagarðurin á Sandi
*Prestagarðurin í Havn
*Prestagarðurin í Vági
*Prestagarðurin í Hvalba
Lionel Messi

**Lionel Andrés Messi** (føddur 24. juni 1987) er ein argentinskur fótbóltsleikari, sum spælir fyri Amerikanska felagið Inter Miami CF og A-landsliðið hjá Argentina. Í 2007 varð hann tilnevndur *FIFA World Player of the Year* saman við Kaká og Cristiano Ronaldo, Messi gjørdist nummar tvey. Í 2008 gjørdist hann eisini nummar tvey. Í 2009 varð hann fyri triðju ferð tilnevndur *FIFA World Player of the Year* og hesaferð vann hann og kann tí sigast at vera heimsins besti fótbólts spælari í 2009. Tann 5. august í 2021 boðaði felagið, sum Lionel Messi hevur havt tilknýti til í 21 ár, Barcelona F.C., at felagið ikki megnaði at gera nýggjan sáttmála við hann.

## Met

### Í heiminum
* Flestar FIFA Ballon d'Or awards: 8
* Guinness World Records heitið fyri flest skoraði mál í einum ári: 91 mál
* Flest altjóða mál í einum ári (fyri felag og landslið): 25 mál (hetta metið deilir hann við Vivian Woodward)
* Flest mál skoraði í FIFA Club World Cup: 4 mál. (Hetta metið deilir hann við Denilson og Mohamed Aboutrika)

### Evropa
* Flest mál skoraði í einari sesong (landskapping): 73 mál
* Flest mál skoraði í einum ári (landskapping): 79 mál
* Flest mál skoraði í einum evropeiskum steypakappingarári (sesong): 14 mál (hetta metið deilir hann við José Altafini)
*Flestar heiðurslønir fyri evropeiskar steypakappingar: 4 (hetta metið deilir hann við Gerd Müller)
*Toppskorari í einum evropeiskum steypakappingardysti: 5 mál (hetta metið deilir hann við 10 aðrar leikarar)

### Argentina
*Flest mál skoraði í einum ári (landsliðið): 12 mál (hetta metið deilir hann við Batistuta)

### Spania
*Flest mál skoraði í La Liga í einari sesong: 50 mál
*Flest La Liga hat-tricks í einari sesong: 8 hat-tricks
*Flest mál skoraði í Supercopa de España: 10 mál
*Flestir La Liga dystir í rað, har mál varð skorað: 11 dystir

### Barcelona
*Dagført 30. januar 2013*
*Toppskorari í almennum kappingum: 297 mál
*Topskorari í La Liga: 202 mál
*Topskorari í UEFA Champions League: 56 mál 
*Topskorari í evropeiskum kappingum: 57 mál 
*Topskorari í altjóða kappingum: 61 mál 
*Flest hat-tricks yvirhøvur í FC Barcelona: 22 hat-tricks]] 
*Flest La Liga hat-tricks yvirhøvur: 16 hat-tricks 

## Keldur


Bólkur:Argentinskir fótbóltsleikarar
Bólkur:Føðingar í 1987
Huell Howser

**Huell Burnley Howser** (føddur 18. oktober 1945, deyður 7. januar 2013) var ein amerikanskur sjónvarpsvertur, sjónleikari og raddaleikari, sum var best kendur fyri ferðasjónvarpsrøðina *[[California's Gold]]*, sum hevði sæti í Los Angeles á KCET fyri California PBS statiónirnar.

Bólkur:Føðingar í 1945
Bólkur:Andlát í 2013
Bólkur:Amerikanskir sjónleikarar
Bólkur:Amerikanskir raddaleikarar
Billy Mays

**William Darrell** "**Billy**" **Mays, Jr.** (føddur 20. juli 1958 - deyður 28. juni 2009) var kendur innan amerikanskt sjónvarp. Hann var sølumaður, sum arbeiddi við at selja og reklamera fyri reingerðingsevnum og annað á  Home Shopping Network.

## Slóðir úteftir
* Billy Mays á Internet Movie Database

Bólkur:Amerikanarar kendir frá sjónvarpinum
Sam J. Jones

**Samuel Gerald Jones** (føddur 12. august 1954), betri kendur sum **Sam J. Jones** er ein amerikanskur sjónleikari.

Hann er føddur í Chicago, Illinois, vaks upp í Sacramento, California.  Hann fekk sítt prógv frá Mira Loma High School í Sacramento í 1972. 

Í 1975, áðrenn hann byrjaði sína lívsleið sum sjónleikari, var hann nakin modell í einum Playgirl blaði, men undir einum øðrum navni, Andrew Cooper III. Í 1979 spældi hann sín fyrsta leiklut við Bo Derek í einum romantiskum skemtifilmi við heitinum *[[10 (filmur)|10]]*. Árið eftir fekk hann sín higartil kendasta leiklut sum Flash Gordon í 1980 filminum  við sama heiti. Hann noyddist at lita hárið ljóst fyri at kunna spæla leiklutin. Filmurin fekk hampiliga sukse, hann innspældi fyri $27,1M í Norðuramerika, og $22m í Stórabretlandi - og tvífaldaði harvið sítt $20M búskett. Meiningin var at gera eina trilogi, men ein ósemja millum Jones og framleiðararnar av Flash Gordon gjørdi at hetta bleiv av ongum. Eftir at filmurin var vístur í biografunum, vóru nakinmyndirnar av Jones endurprintaðar í tíðarritinum Playgirl, og hesaferð stóð hansara veruliga navn saman við myndunum.

Síðan tá hevur hann spælt við í fleiri sjónvarpsrøðum og lágbúskett biograffilmum. Hann spældi leiklutin sum Chris Rorchek í *[[Code Red (sjónvapsrøð)|Code Red]]* (1981–1982). Hann hevði gestaleiklut í sjónvarpsrøðum sum *[[The A-Team]]*, *[[Hunter (U.S. sjónvapsrøð)|Hunter]]* og *[[Riptide (sjónvapsrøð)|Riptide]]'. 

Hann hevur spælt við í fleiri filmum ið fóru beinleiðis til videofilmar, t.d. *My Chauffeur*, *Silent Assassins*, *Driving Force*, *Jane and the Lost City*, *American Tigers*, *Fist of Honor*, *One Man Force* og *White Force*.

Í 1990-árunum spældi hann leiklutir í filmum sum *In Gold We Trust*, *Enter the Shootfighter*, *Baja Run*, *Maximum Force*, *Hard Vice* and *Dead Sexy*.

Í 2007 spældi hann gestaleiklutin sum fangin Krebb í upprunaligu sjónvarpsrøðini hjá [[Syfy|Sci Fi Channel]], *Flash Gordon*. Hann spældi eisini ein víðaðan cameo leiklut sum hann sjálvur við tí ljósa Flash Gordon hársniðinum í 2012 skemtifilminum, *Ted.

## Keldur


Bólkur:Amerikanskir sjónleikarar
Bólkur:Føðingar í 1954
Lloyd Sherr

**Lloyd Sherr** (føddur 1956) er amerikanskur raddaleikari. Hann er eisini kendur við sínum kunstnaranavni **Max Raphael**, sum er ein samanseting av nøvnunum hjá børnum hansara Max and Raphael. 

Hann er eitt nú kendur fyri at leggja rødd til ymiskir persónar í videospølum, t.d. Cronus í *[[God of War II]]*, bounty-veiðimaðurin Calo Nord í *[[Star Wars: Knights of the Old Republic]]*, Diego í *[[Gothic 3]]* og *[[EverQuest II]]*. Innan sjónvarp hevur hann spælt leiklutin sum Vathek í *[[W.I.T.C.H. (sjónvarpsrøð)|W.I.T.C.H.]]*, Jibolba í Nickelodeon røðunum *[[Tak and the Power of Juju]]*, Everett í *[[Barnyard (filmur)|Barnyard]]* og *[[Back at the Barnyard]]*, Pápin í *[[Star Wars: The Clone Wars]]*, og forteljari í *[[Random! Cartoons]]*. 

## Keldur


## Slóðir úteftir
* Lloyd Sherr á Internet Movie Database

Bólkur:Amerikanskir sjónleikarar
Bólkur:Amerikanskir raddaleikarar
Bólkur:Amerikanskir skemtarar
Bólkur:Føðingar í 1959
George Carlin

**George Denis Patrick Carlin** (føddur 1937, deyður 22. juni 2008) var ein amerikanskur sjónleikari, skemtari, kritikari og rithøvundur.

## Slóðir úteftir
* George Carlin á Internet Movie Database

Bólkur:Amerikanskir sjónleikarar
Bólkur:Amerikanskir skemtarar
200%

**200%** er fyrsta tónleikaútgávan hjá føroyska rokk-punk tónleikabólkinum 200. TUTL útgav fløguna í 2001.

## Sangir
#Vissi Tú Ikki Ert Við Uppá Loysing
#200%
#Skitni Kartni
#Hasjsigarett
#Punkurin frá Helviti
#Um 50 ár...
#Sambandsmálaráðharrin
#Jóannesar Táttur
#Vit Eru 200
#Punkurin frá Helviti #2
#Sambandsgimpurin
#Sangurin, Sum Øll Fara at Hata
#Gimpurin

## Keldur


Bólkur:Føroyskar tónleikaútgávur
Bólkur:Tónleikaútgávur hjá 200
Georg eystan Á

**Georg eystan Á** úr Sumba (føddur 1960, deyður 29. mai 2022 í Keypmannahavn) var tónleikari, tónasmiður, sangskrivari og sangari. Hann var virkin í føroyskum tónleikalívið, serliga í 1980'unum, tá hann gav út fleiri kassettubond og LP'ir. Hann gav út tvey kassettubond í 1986 og 1988 undir egnum navni, á tí seinna Intro er sangurin *Sasa sa, sa*, sum var eitt hitt tá og aftur seinni, tá føroyski tónleikabólkurin The Dreams gav út sangin í nýggjari versjón. Georg gav út tvey kassettubond saman við Tommy, teir kallaðu seg Georg & Tommy. Nevnast kann t.d. sangurin Fjallarósan, sum var umsett úr norskum (Alperosen), sum varð givin út á bandinum Várlongsul. Tann sangurin var ofta at hoyra í Útvarpi Føroya eitt nú í Kvøðuljómum, sum vóru sendir hvønn sunnudag og hvønn mikudag fyri sjófólk. Sangurin *"Brævið"* var eisini nógv at hoyra. Á seinna kassettubandinum hjá Georg og Tommy var eitt nú sangurin *Oh Maria*, sum eisini var nógv at hoyra í útvarpinum.

Georg búði nøkur ár í Íslandi, har hann var sera virkin og vælumtóktur. Hann var forsangari í tónleikabólkinum Vikingabandið. Íslendska sjónvarpið hevði samrøðu við hann, og hann framførdi í einari sending hjá teimum.

Tá Sumbiar Ítróttarfelag (Sumba) í 1990 gjørdist nummar tvey í næstbestu føroysku fótbóltsdeildini hjá monnum og fluttu upp í bestu deildini, góvu sumbingar út eitt kassettuband, sum Georg eystan Á stóð fyri. Fleiri av sangunum gjørdust sera vælumtóktir og vóru nógv at hoyra, og tey flestu munnu enn kenna sangin, sum nevndist Hypnosan, har niðurlagið ljóðaði soleiðis: "Sunnast í Føroyum í ein útsynning, búleikast sumbingar um fjørðin kring. Her býr eitt mergjað fólkaslag, í ítrótti sýna okur tað." Onkur yrking hjá Poul F. Joensen var eisini við á bandinum, t.d. Kvæðið um Hargabrøður.

Georg fekk COVID-19 og gjørdist illa sjúkur á vetri 2021/22. Hann bleiv innlagdur á koronudeildini á Landssjúkrahúsinum og luttók í sending, ið Kringvarpið gjørdi um koronudeildina og sjúklingarnar har. Hann bleiv útskrivaður og tók stig til at skipa fyri innsavning til flóttafólk úr Ukraina. Á várið 2022 bleiv hann aftur illa sjúkur og bleiv innlagdur á Ríkissjúkrahúsið, har hann seinni andaðist 29. mai 2022, bert 61 ára gamal.

## Útgávur

### Egnar útgávur
* 1986 - *Í løtuni* - kassettuband
* 1988 - *Intro* - LP og kassettuband

### Georg og Tommy
* 1984 - *Várlongsul* - Kassettuband, H.C.W. Tórgarð
* 1985 - *Umaftur* - Kassettuband, H.C.W. Tórgarð

### Er við á hesum tónleikaútgávum
* 1990 - *Vit herja á*
* 1998 - *[[Tólvti maður]]* (sangurin Hond í hond)
*2003 - *[[Ung um aldamótið II]]*

## Keldur


## Slóðir

Bólkur:Føroyskir mannligir sangarar
Bólkur:Føroyskir tónleikarar
Bólkur:Føroysk tónaskøld
Bólkur:Føroyskir sangskrivarar
Bólkur:Føðingar í 1960
Bólkur:Andlát í 2022
Cristiano Ronaldo

**Cristiano Ronaldo dos Santos Aveiro** (føddur 5. februar 1985) er portugisiskur fótbóltsleikari, sum spælir fyri italska felagið Juventus og fyri Portugal. Hann spældi fyri spanska La Liga felagið Real Madrid frá 2009 til 2018 og fyri Manchester United	frá 2003 til 2009.

## Lívsleið
Ronaldo byrjaði sína fótbóltslívsleið sum ungdómsleikari í Nacional, og hansara sukse hjá Nacional, førdi til eitt skifti til høvuðsstaðarfelagið Sporting CP tvær fótbóltssesongir seinni. Stóra talentið hjá Ronaldo gjørdi at venjarin hjá Manchester United Alex Ferguson legði merki til hann og skrivaði undir kontrakt við tann tá 18-ára gamla portugisan fyri 12,24 milliónir £ summarið 2003. Komandi fótbóltsárið vann Ronaldo sítt fyrsta meistaraheiti í FA Cup og kláraði eisini at koma til EM 2004-finaluna við Portugal. Tað var eisini í sama EM endaspælinum, at hann skoraði sítt fyrsta landsliðsmál, tað var móti Grikkalandi í tí fyrsta dystinum í endaumfarinum, sum Portugal tó tapti 1-2. Á EM í fótbólti 2016 vann Ronaldo gull við Portugal, tá ið liðið vann 1-0 í finaluni móti Fraklandi, eftir longda leiktíð. Ronaldo spældi bert 25 minuttir av dystinum, tí hann bleiv skaddur og mátti berast út av vøllinum.

Í 2008 vann Ronaldo og restin av United-liðinum UEFA Champions League. Ronaldo varð kosin man of the match í finaluni. Seinni varð hann kosin sum FIFPro World Player of the Year og FIFA World Player of the Year, samstundis við at hann gjørdist fyrsti Manchester United leikari í 40 ár, ið vann Ballon d'Or. Í 2014, 2015 og 2016 vann hann aftur Ballon d'Or. kæmpe svin

## Ronaldo í Føroyum
Føroyar spældu landsdyst móti Portugal í HM-undakappingini til HM 2018. Í tí sambandi kom portugisiska landsliðið til Føroya at spæla landsdyst á Tórsvølli móti Føroyum, dysturin varð leiktur 10. oktober 2016. Millum leikararnar var Christiano Ronaldo. Nógv fólk var komið saman bæði vesturi í Vágum og uttanfyri Hotel Føroyar fyri at síggja stóru stjørnurnar, ið fáir mánaðir frammanundan høvdu vunnið EM í fótbólti, og serliga komu tey fyri at síggja Ronaldo, ið til tá hevði vunnið Ballon D'or heili tríggjar ferðir, og tveir mánaðir seinni vann heiður á fjórða sinni. Nógv børn og ung, men eisini vaksin, løgdu nógv fyri til tess at sleppa at síggja Ronaldo og teir og kanska fáa autograf ella selfie saman við honum. Undir sjálvum dystinum hendi nakað, ið ikki mátti henda. Meðan leikararnir gingu inn á vøllin fyri at spæla seinna hálvleik, rann ein drongur inn á vøllin, og tað eydnaðist honum at fáa eina selfie saman við Ronaldo. Vaktarmenn komu skjótt eftir honum og førdu hann út av stadionøkinum. 

## Keldur


Bólkur:Fótbóltsleikarar úr Portugal
Bólkur:Real Madrid leikarar
Bólkur:Føðingar í 1985
Yggdrasil

**Yggdrasil** er eitt norðurlendskt tónleikaensemble við støði í Føroyum. Tónleikabólkurin varð stovnaður í 1981 av tí danska/føroyska tónasmiðinum og pianistinum Kristian Blak, sum hevur skrivað tað mesta av tilfarinum hjá bólkinum. Alla tíðina hevur Yggdrasil havt tónleikarar frá øðrum Norðurlondum, sum koma frá einum fjølbroyttari tónlistaligari bakgrund, serliga við støði í jazz, men eisini frá etniskum tónleiki, fólka-, rokk- og klassiskum tónleiki.

Tey flestu verkini eru blivin skapt í samstarvi við aðra list: visuellari list, skaldskapi, ballet, opera - ella í summum førum við náttúruni (konsertir í gjáum/holum við sjógvin). Tá fløgan Seta kom út í 2009, varð skipað fyri útgávukonsert í Klæmintsgjógv.).

Bólkurin eitur eftir heimstræðnum Yggdrasil í Norrønu gudalæruni.

## Limir í Yggdrasil

Verandi og fyrrverandi limir í Yggdrasil:

* Anders Hagberg, floyta & saksofon
* Anders Jormin, bass
* Angelika Nielsen, violin
* Brandur Jacobsen, trummur
* Eivør Pálsdóttir, vokal
* Ernst Dalsgard, floyta
* Heðin Ziska Davidsen, guitar
* John Tchicai, saksofon
* Kári Sverisson, vokal
* Karin Korpelainen - trummur
* Kristian Blak, piano
* Lelle Kullgren, guitar
* Mia Káradóttir, floyta
* Mikael Blak, bass
* Ólavur Øster, guitar
* Rasmus Lyberth, vokal
* Tore Brunborg, saksofon
* Villu Veski, saksofon

## Tónleikaútgávur

* *Den Yderste Ø* (HJF 12, Tutl 1981) - yrkingar eftir William Heinesen
* *Ravnating* (HJF 13, Tutl 1982) - eitt multimiðlaverk við tónleiki sum Kristian Blak hevur komponerað og myndarøð eftir Philippe Carré.
* *Heygar og Dreygar* /The Four Towers  ballet gjørt við íblástri frá "Barnetegning" eftir William Heinesen (HJF 15/19, Tutl 1985)
* *Concerto Grotto* /Drangar - tónleikur skrivaður til "standmyndir" í føroysku náttúruni (HJF 33, Tutl 1984 / 1993)
* *Brøytingar* (HJF 21, Tutl 1988)
* *Yggdrasil* (HJF 88, Tutl 2002) - sangari: Eivør Pálsdóttir
* *Live in Rudolstadt* (HJF 99, Tutl 2004) - við luttøku av Eivør Pálsdóttir (live-upptøkur frá TFF Rudolstadt 2003)
* *The Tübingen Concert* (2 DVD, HJF 122DVD, Tutl 2005) - live-upptøkur á University Hospital, Tübingen (Týskland)
* *Risastova* (HJF 111, Tutl 2006 ) - sangari: Kári Sverrisson
* *Askur* (2 CD, HJF 133, Tutl 2007) - live-upptøkur 1982-2006
* *Duologues* - Kristian Blak og Anders Hjuler
* *Seta* - Richard Nunns & Yggdrasil - HJF155, Tutl, 2009. Richard Nunns er úr Ný Sælandi, hann og Kristian Blak, Heðin Ziska Davidsen og Mikael Blak hava gjørt tónleikin við ljóðførum úr Norðurlondum og frá Maori siðvenjuni. Upptøkurnar eru gjørdar í Klæmintsgjógv og í Studio Bloch.
* *Grót & Vatn* (HJF 233, Tutl 2012) - live-upptøkur í Norðurlandahúsinum, Tórshavn

## Keldur


## Slóðir úteftir
* Heimasíðan hjá Kristian Blak

Bólkur:Føroyskir tónleikabólkar
Bólkur:Føroyskur tónleikur
Janus Rasmussen

**Janus Rasmussen** er ein føroyskur tónleikari og framleiðari búsitandi í Íslandi. Saman við trimum øðrum er hann limur í íslendska tónleikabólkinum Bloodgroup. Hann er eisini limur í Kiasmos saman við íslendska tónleikaranum Ólafur Arnalds og í Byrta saman við Guðrið Hansdóttir.

Janus Rasmussen hevur framleitt tónleik fyri fleiri einstaklingar. Eitt nú Heiðrik á Heygum, Høgna Reistrup og Guðrið Hansdóttir. 

Í 2011 framleiddi Janus plátuna hjá Høgna Reistrup *Samrøður við framtíðina*. Við á útgávuni eru Høgni Lisberg, Knút Háberg Eysturstein, Ísak Sambleben og Janus Kampmann.
  
Í 2013 framleiddi Janus fleiri útgávur. Millum annað framleiddi hann saman við Ólavi Jákupssyni "Áðrenn vit Hvørva" hjá Høgna Reistrup. Fyrsta staklagið av útgávuni var *Vegurin*.   

Í 2012 heitti Guðrið Hansdóttir á Janus Rasmussen um at framleiða tilfar fyri seg, tá Guðrið búði í Íslandi. Síðani stovnaðu tey elektro popp duo'ina Byrta. Fløga við Byrta kom út í 2013. Janus spælir øll ljóðførini á fløguni og hevur eisini framleitt. Guðrið hevur skrivað sangirnar. Janus hevur givið fleiri fløgur út saman við Bloodgroup. Hann hevur áður verið limur í føroyska tónleikabólkinum Lama Sea.

## Keldur


## Slóðir úteftir
* Byrta á Facebook
* Bloodgroup á Myspace
* Bloodgroup á Facebook

Bólkur:Føroyskir tónleikarar
Íslendska bókmentavirðislønin

**Íslendska bókmentavirðislønin** (Íslendskt mál:*Íslensku bókmenntaverðlaunin*) er ein bókmentavirðisløn, ið verður latin tveimum bókum á hvørjum ári. Tað var , *Felagið fyri Íslendsk bókaforløg* (Félagi íslenskra bókaútgefenda), ið setti hesa heiðursløn á stovn í 1989, tá vóru 100 ára síðan felagið var sett á stovn. Onnur virðislønin verður latin fagurbókmentum, meðan hin verður latin yrkisbókmentum.

## Listi yvir móttakarar av íslendsku bókmentavirðislønini fyri fagrar bókmentir

## Listi yvir móttakarar av íslendsku bókmentavirðislønini fyri yrkisbókmentir

## Keldur


## Slóðir
* Bokautgafa.is - Listar yvir tilnevnd vinnarar 

Bólkur:Bókmenta virðis- og heiðurslønir
Bólkur:Íslendskar bókmentaheiðurslønir
Klaus Rifbjerg debutantvirðisløn fyri skaldskap

**Klaus Rifbjerg virðislønin fyri skaldskap** (á donskum: **Klaus Rifbjergs debutantpris for lyrik**) er ein donsk bókmentaheiðursløn, sum danski rithøvundurin Klaus Rifbjerg stovnaði í 1983. Heiðurslønin verður latin annað hvørt ár og er á  10.000 kr. Heiðurslønin verður latin einum skaldi, sum tey seinastu tvey árini hevur útgivið sítt fyrsta yrkingasavn á donskum, føroyskum ella grønlendskum máli. Í 2012 var tað føroyska Sissal Kampmann ið fekk heiðurslønina.

## Listi yvir móttakarar

* 2020 Molly Balsby
* 2018 Theresa Salomonsen
* 2016 Theis Ørntoft
* 2014 Asta Olivia Nordenhof
* 2012 Sissal Kampmann
* 2010 Eva Tind Kristensen
* 2008 Morten Søkilde
* 2006 Dy Plambeck
* 2004 Lars Skinnebach
* 2002 Martin Larsen
* 2000 Øverste Kirurgiske
* 1998 Mikkel Thykier
* 1994 Kirsten Hammann
* 1996 Katrine Marie Guldager
* 1992 Lene Henningsen
* 1990 Karen Marie Edelfeldt
* 1988 Lars Bukdahl
* 1986 Morti Vizki
* 1984 Juliane Preisler

## Keldur


Bólkur:Danskar bókmentaheiðurslønir
Topplundi

**Topplundi** (frøðiheiti - *Fratercula cirrhata*) er ein sjófuglur av lundaætt, sum er eyðkendur við sínum reyða nevi og gulu trevsum, ið hann hevur fingið navn eftir. Topplundin heldur til, serliga á oyggjum, fram við strondini í norðara parti av Kyrrahavinum, í British Colombia í Kanada, landsynnings-Alaska og Aleutoyggjunum, Kamtjatka, Kuriloyggjunum og um alt Okhotskhavið. Topplundin eigur saman við hornalunda í støðum, men heldur annars eystari til enn hesin, so langt suðri sum á norðaru Channel Islands út fyri strondini í suður California.

Upprunaliga veiddu inuittar á Aleutoyggjunum og ainufólkið í Japan topplunda, bæði til matna og fyri at gera nýtslu av fjaðrum og skinni. Nú er topplundin friðaður um alt útbreiðsluøkið. 

## Slóðir úteftir
* University of Michigan Puffin Site
* Puffinpalooza.com A site about puffins
* http://www.dnr.wa.gov/ResearchScience/Topics/AquaticHabitats/Pages/aqr_ac_smith_minor_island_rsrve_proposal.aspx  Proposal of Smith and Minor Islands
* http://www.peninsuladailynews.com/article/20101104/news/311049989/dnr-ceremony-seals-protection-island-aquatic-reserve DNR Celebration of Approval

Bólkur:Lundar
Bólkur:Charadriiformes
Lundar

**Lundar** (frøðiheiti: *Fratercula*) eru ein sjófuglaætt ið telur trý sløg, eitt í Atlantshavi: vanligur lundi (*Fratercula arctica*), og tvey í Kyrrahavi: hornalundi (*Fratercula corniculata*) og topplundi (*Fratercula cirrhata*). 

Lundar eru umleið 35-40 cm til hæddar, við breiðum nevi, ið gerst sera litríkt í paringstíðini. Føðin er æti, sum lundin kavar eftir. Lundi verpur eittans eggið í lundaholuni, sum hann grevur út í svørðinum, nær við havið. Fjaðurhamurin er svartur, gráur ella hvítur, stundum við gulum fjaðrum í.

*
Bólkur:Charadriiformes
Hetlands-skotskt mál

**Hetlands-skotskt** (enskt: **Modern Shetlandic Scots** (MSS)), vanliga nevnt **Shetland dialect**, ella stytt til "Shetland" ella "Shetlan" av hetlendingum sjálvum, er skotska dialektin, ið tosað verður í Hetlandi í dag; hon er, eins og orknoya-skotskt, ein dialekt av oyggjaskotskum (Insular Scots).

Hetlands-skotskt er runnið av skotskum dialektum, ið lágskotskir innflytarar høvdu við sær til Hetlands serliga frá økjunum Fife og Lothian seinast í 15. øld og frameftir. Hetlands-skotskt hevur nakað av norrønum í sær, arvað frá gamla málinum norn, ið varð talað í oyggjunum fram til seinnapartin av 18. øld. Tó er nógv minni av norrønum í dagligari hetlendskari talu enn ofta hildið - flestu norrønu orðini finnast í staðarnøvnum, og so onkur orð ið hava við veður og vind, plantur, seyðhald og fiskiskap, matgerð og gomul tól at gera.

Eins og doriska dialektin í Landnyrðingsskotlandi, so líkist hetlands-skotskt burturfrá dialektunum longri suðuri í Skotlandi. Tað hevur í ein vissan mun egið orðatilfar, og er í summum førum meiri gamaldags enn aðrar nútíðar skotskar dialektir. Men av tí at ongin standardur finst til at lýsa mun imillum dialektir og mál, so er ilt at siga, um hetlands-skotskt er egið mál í mun til enskt.

## Leinki úteftir
*Shetland ForWirds - Almenna heimasíðan hjá hetlands-skotskum
*Introduction to modern Scots: Insular Scots 
*Wirhoose  Upplýsandi síða um hetlands-skotskt, við tekstadømum (sum zip).

Bólkur:Mál í Evropa
Bólkur:Skotland
Bólkur:Hetland
Sissal Kampmann

**Sissal Kampmann** (fødd 1974), uppvaksin í Vestmanna, er ein føroyskur rithøvundur, eitt skald. Hon hevur higartil (februar 2013) útgivið tvey yrkingasøvn, bæði skrivaði á føroyskum, bæði eru útgivin á Forlagnum Eksil, sum er eitt forlag í Keypmannahavn, sum føroyingar eiga. Í september 2012 fekk hon donsku bókmentaheiðurslønina, sum Danska Akademiið handar: Klaus Rifbjerg debutantvirðisløn fyri skaldskap (Klaus Rifbjergs debutantpris for lyrik).  Prísurin verður latin annað hvørt ár fyri eitt yrkingasavn skrivað á donskum, føroyskum ella grønlendskum. Høvundin skal ikki hava útgivið meira enn tvey yrkingasøvn. Fyrsta yrkingasavnið skal verða útgivið innan fyri seinastu tvey árini. 
Sissal gekk á student í Hoydølum, seinni fór hon í holt við at lesa Norðurlendskar bókmentir á Københavns Universitet. Sissal er systir Ludvík á Brekku, ið hevur myndprýtt yrkingasøvn hennara.

## Útgávur
### Yrkingasøvn
* 2016 - *Sunnudagsland*, Mentanargrunnur Studentafelgasins
* 2014 - *Hyasinttíð*, Mentanargrunnur Studentafelgasins
* 2013 - *4D*. Keypmannahavn, Forlagið Eksil.
* 2012 - *Endurtøkur*. Keypmannahavn, Forlagið Eksil. (Yrkingar)
* 2011 - *Ravnar á ljóðleysum flogi – yrkingar úr uppgongdini*. Keypmannahavn, Forlagið Eksil.

### Útgivið á netinum
*2013 - *Runda borðið er eygað* / *The round table is the eye*, yrking, týtt til enskt hevur Rachel Ward. Útgivið á heimasíðuni Words Without Borders.

## Heiðurslønir o.a.
*2017 - Tilnevnd Bókmentavirðisløn Norðurlandaráðsins
*2013 - 1 árs starvsløn frá Mentanargrunni Landsins
*2012 - Klaus Rifbjerg debutantvirðisløn fyri skaldskap

## Keldur


## Slóðir

Bólkur:Føroyskir rithøvundar
Bólkur:Føroyskir kvinnuligir rithøvundar
Bólkur:Føroyskir yrkjarar
Bólkur:Føðingar í 1974
Hornalundi

**Hornalundi** (frøðiheiti - *Fratercula corniculata*) er ein sjófuglur av lundaætt, ið líkist Atlantslunda í útsjónd, men nevsrótin er gul við reyðum nevsbroddi. Hesin lundin hevur smá svørt 'horn' omanfyri eyguni, harav navnið. Hornalundin heldur til á klettaoyggjum fram við strondini í norðara parti av Kyrrahavinum, í Siberia, Alaska og British Colombia í Kanada.

## Slóðir úteftir
* NatureWorks - The Horned Puffin
* Puffinpalooza.com

Bólkur:Lundar
Bólkur:Charadriiformes
Holberg-medaljan

**Holberg-medaljan** er ein donsk bókmentavirðisløn, sum er uppkallað eftir Ludvig Holberg. Virðislønin heiðrar einum donskum rithøvunda innan fagrar bókmentir ella ein rithøvund innan vísund. Virðislønin hevur verið latin einaferð árliga síðan 1934. Tað er Dansk Forfatterforening, sum letur heiðurslønina. Tveir føroyingar hava higartil fingið henda heiður: Heðin Brú í  1982 og William Heinesen í 1960.

## Móttakarar

## Slóðir
* Um Holberg heiðurslønina á Litteraturpriser.dk

Bólkur:Danskar bókmentaheiðurslønir
N. F. S. Grundtvig

**Nikolai Frederik Severin Grundtvig** (8. september 1783 í Udby við Vordingborg – 2. september 1872 í København) var ein danskur rithøvundur, teologur, yrkjari (serliga kendur sum sálmasmiður), filosoffur, søgufrøðingur, prestur við Vartov í København, tittulerbiskoppur, filologur, skúlamaður og politikari. Han legger navn til Grundtvigianismuna og var stigtakari til fólkaháskúlan. Grundtvig er tann sálmasmiðurin ið oftast kemur fyri í Den Danske Salmebog og er ein "institutión" í donskum ands- og samfelagslívi.

## Keldur


Bólkur:Danir
Bólkur:Danskir prestar
Bólkur:Guðsfrøðingar
Bólkur:Føðingar í 1783
Bólkur:Andlát í 1872
Jesper Brochmand

**Jesper Rasmussen Brochmand** (5. august 1585 – 19. apríl 1652) var professari við Københavns Universitet 1610-1638 og biskupur fyri Sjælland frá 1638 til sín deyðadag.

Bólkur:Danir
Bólkur:Danskir prestar
Bólkur:Guðsfrøðingar
Orknoya-skotskt mál

**Orknoya-skotskt** (enskt: **Orcadian dialect**), er skotska dialektin ið tosað verður í Orknoyggjum í dag; hon er, eins og Hetlands-skotskt, ein dialekt av oyggjaskotskum (Insular Scots).

Orknoya-skotskt er runnið av lágskotskum dialektum, men hevur nakað av norrønum í sær, arvað frá gamla Norn málinum, ið varð talað í oyggjunum fram til 17'du øld. 

## Leinki úteftir
* Orkneyjar.com

Bólkur:Mál í Evropa
Bólkur:Skotland
Bólkur:Orknoyar
Faroe Airways

**Faroe Airways** var flogfelag, ið fleyg rutuflúgving millum Føroyar og Danmark 1964 til 1967.

## Søga
Faroe Airways var stovnað av danska felagnum Scanfly og føroyska Skipafelagnum Føroyar. Fyrsti flogtúrurin var 7. mars 1964 við einum De Havilland Heron flogfari við 12 setrum. Frá 19. juli 1965 varð flogið við einum Douglas DC-3 flogfari. Millumlent var fram til 1965 í Kirkwall í Orknoyggjum. Seinni varð milumlent í Sumburgh í Hetlandi. Stjóri í felagnum var Jørgen V. Petersen.

Síðsta flogferðin hjá Faroe Airways var í september 1967.

## Keldur

* Dimmalætting 22. februar 2013: "Undangongumaðurin í føroyskari flogferðslu: -Vit fóru á flog við báðum beinunum á jørðini"

Bólkur:Ferðavinna í Føroyum
Bólkur:Samferðsla og flutningur
Løgtingsvalið 1998

**[[Løgting]]svalið 1998** varð hildið hin 30. apríl 1998. Valið var tað higartil besta nakrantíð hjá Tjóðveldisflokkinum, sum gjørdist størsti flokkur á Tingi og fekk eina framgongd við meira enn 10 prosent (og heili fýra tingmenn/kvinnur). Javnaðarflokkurin og Fólkaflokkurin fóru báðir framm við tveimum tingfólkum hvør. Harafturímóti misti Sambandsflokkurin tvey tingfólk, meðan Kristiligi Fólkaflokkurin (Framburðsflokkurin) og Verkamannafylkingin fingu ein so dyggan smeit, at ongin teirra nakrantíð stillaði upp aftur til val. Valið slóðaði vegin fyri fyrru stjórnini hjá Anfinni Kallsbergs, sum var ein samgonga við hesum flokkum: Fólkaflokkurin, Tjóðveldisflokkurin og Sjálvstýrisflokkurin.

## Úrslit
*Atkvøðurætt høvdu: 31 609
*Upptaldar atkvøður:  27 876
*Valluttøka: 88,2 %

## Slóðir úteftir
*Hagstova Føroya — Íbúgvaviðurskifti og val (Føroysk hagtøl)
*Election Resources on the Internet: Elections to the Faroese Løgting - Results Lookup

Bólkur:Politikkur í 1998
Bólkur:Listar
Bólkur:Løgtingsval
Eysturskúlin

**Eysturskúlin** er ein av fólkaskúlunum í Havn, hann liggur í Eysturbýnum í Havn og er 6000 fermetrar til støddar. Eysturskúlin er størsti skúlin í landinum við 521 næmingum í 2014. Næststørsti er Tórshavnar kommunuskúli við 452 næmingum Eysturskúlin varð vígdur í august 1980. Skúlin varð bygdur í tveimum byggistigum, fyrra byggistig var liðugt í 1974, tá vóru 10 skúlastovur. Annað byggistig var liðugt í 1980. Skúlin hevur ein svimjihyl, sum er 17 metrar langur. Har eru fakstovur av ymiskum slag. Ein vanlig fimleikahøll er í skúlanum og í 1993 varð skúlahøllin umbygd til ítrótt, serliga flogbólt. Allir næmingarnir í 10.flokki í Tórshavnar kommunu eru í Nám X í Eysturskúlanum. 

Í skúlanum ganga næmingar úr 1. til 10. flokk.

## Skúlaárið 2012/13
Skúlaárið 2012/13 ganga 539 næmingar í til samans 17 flokkum og Nám X í Eysturskúlanum. Lærararnir eru 45, haraftrat eru 2 stuðlar. 

## Keldur


## Slóðir
*Heimasíðan hjá Eysturskúlanum

Bólkur:Skúlar í Føroyum
Mentunargrunnur Studentafelagsins

**Mentunargrunnur Studentafelagsins** er eitt føroyskt bókaforlag við heimstaði í Føroyum (føroyskt V-tal), men ritstjórnin er í Keypmannahavn. Jógvan Isaksen, rithøvundi, er leiðari av forlagnum. Mentunargrunnur Studentafelagsins er Føroya elsta forlag og er sprottið úr Hinum føroyska Studentafelagnum í Keypmannahavn, sum bleiv stovnað í 1910. Fyrsta útgávan hjá forlagnum var fyrsta yrkingasavnið hjá Janus Djurhuus, sum kom út í 1914 við heitinum Yrkingar. Tey fyrstu árini varð forlagið bara nevnt við navninum hjá studentafelagnum: Hitt føroyska Studentafelagið. Í 1957 verður Mentunargrunnur Studentafelagsins settur á stovn undir felagnum við tí høvuðsatliti at taka sær av bókaútgávu. Nøkur ár seinni verður hesin forlagsparturin fluttur heim til Føroya, har hann enn hevur innivist. Mentanargrunnurin hevur givið út ein stóran part av bókmentum, sum eru komnar út á føroyskum øll hesi árini.

## Keldur


## Ávísngar úteftir
*Almenna heimasíðan hjá Mentunargrunni Studentafelagsins

Bólkur:Føroysk forløg
Løgtingsvalið 2004

**[[Løgting]]svalið 2004** varð hildið hin 20. januar 2004.

Hin Stuttligi Flokkurin stillaði upp til val fyri fyrstu og seinastu ferð.

## Úrslit
*Atkvøðurætt høvdu: 34 426
*Tal av atkvøðum:  31 711
*Valluttøka: 92,1 %

## Slóðir úteftir

*Hagstova Føroya — Íbúgvaviðurskifti og val
*Election Resources on the Internet: Elections to the Faroese Løgting - Results Lookup

Bólkur:Løgtingsval
Bólkur:Listar
Bólkur:2004
Løgtingsvalið 2002

**[[Løgting]]svalið 2002** varð hildið hin 30. apríl 2002.

## Úrslit

*Atkvøðurætt: 33 522
*Atkvøður í alt:  30 717
*Valluttøka: 91,6 %

## Slóðir úteftir

*Hagstova Føroya — Íbúgvaviðurskifti og val
*Election Resources on the Internet: Elections to the Faroese Løgting - Results Lookup

Bólkur:Løgtingsval
Bólkur:Listar
Bólkur:2002
Løgtingsvalið 1994

**[[Løgting]]svalið 1994** varð hildið hin 7. juli 1994. Fleiri nýggir flokkar stillaðu upp fyri fyrstu ferð: Frælsisfylkingin, Hin Føroyski Flokkurin, Miðflokkurin og Verkamannafylkingin. Í alt vóru tað 10 listar, sum enn er met í føroyskum løgtingsvalum. Tey flestu av teimum gomlu flokkunum gingu nógv aftur, av tí at Føroyar varð rakt av svárari kreppu, sum aftur var orsøk til, at eitt nú Verkamannafylkingin varð sett á stovn. Ein bankavtala við Danmark førdi til at Sambandsflokkurin fekk frammgongd, meðan Javnaðarflokkurin, sum hevði sitið í samgongu minkaði við einari helvt.

## Úrslit

## Slóðir úteftir
*Hagstova Føroya — Íbúgvaviðurskifti og val

Bólkur:Løgtingsval
Bólkur:Listar
Stjórnin hjá Maritu Petersen

**Stjórnin hjá Maritu Petersen** var Føroya landsstýri frá 24. apríl 1993 til 10. september 1994. Løgmaður var Marita Petersen frá Javnaðarflokkinum, við landsstýrismonnum frá Tjóðveldisflokkinum og Sjálvstýrisflokkinum. Marita Petersen hevði stjórnað sættu stjórnina hjá Atla Dam síðan 18. januar 1993, men hon skifti samgongusamstarvsflokkin, Fólkaflokkurin, út við Tjóðveldisflokkin og Sjálvstýrisflokkin. Hóast tað stutta stjórnarskeiðið, so fekk stjórnin rættiliga nógv av skafti, sum var rættað móti tí álvarsomu kreppuni, sum Føroyar var í. Millum annað fekk hon samrátt seg fram til eina bankaavtalu við Danmark. Sambandskreftir vunnu tó løgtingsvalið 1994, og stjórnin mátti gevast og lata fyrru stjórnina hjá Edmundi Joensens taka yvir.

## Keldur


Marita Petersen
Bólkur:Føroyskur politikkur
Bólkur:Listar yvir føroyskir politikarar
Fíggjarmálaráðharrar í Føroyum

**Fíggjarmálaráðharrin** ella *landsstýrismaðurin í fíggjarmálum* er ein týdningarmikil partur av Føroya Landsstýri og búskapinum hjá Føroyum.

## Fíggjarmálaráðharrar

## Keldur


## Slóðir
*Statsministre og regeringer siden 1948

Bólkur:Føroyskur politikkur
Bólkur:Fíggjarmálaráðharrar í Føroyum
Bólkur:Listar yvir føroyskir politikarar
Bólkur:Listar yvir landsstýrisfólk í Føroyum
Almannamálaráðharrar í Føroyum

**Almannamálaráðharrin** ella *landsstýrismaðurin í almannamálum* hevur síðan 1968 verið ein landsstýrissessur í Føroya Landsstýri.

## Keldur


## Slóðir
*Løgmenn og stjórnir síðan 1948 

Bólkur:Føroyskur politikkur
Bólkur:Almannamálaráðharrar í Føroyum
Bólkur:Listar yvir føroyskir politikarar
Bólkur:Listar yvir landsstýrisfólk í Føroyum
Vinnumálaráðharrar í Føroyum

**Vinnumálaráðharrin** ella *landsstýrismaðurin í vinnumálum*, fyrr **ídnaðarmálaráðharrin** (*landsstýrismaðurin í ídnaðarmálum*), er limur av Føroya Landsstýri og hevur ábyrgdina fyri vinnumálum, herundir náttúrutilfeingi, arbeiðsumhvørvið, handil, aling osfr. Teir vinnu- og ídnaðarmálaráðharrar sum hava sitið longst eru ávikavist Jacob Lindenskov (JF) og Bjarni Djurholm (FF), við ávikavist 11 og 8 árum.

## Viðmerkingar


## Slóðir
*Løgmenn og stjórnir síðan 1948 

Bólkur:Føroyskur politikkur
Bólkur:Vinnumálaráðharrar í Føroyum
Bólkur:Listar yvir føroyskir politikarar
Bólkur:Listar yvir landsstýrisfólk í Føroyum
Stjórnin hjá Paula Ellefsen

**Stjórnin hjá Paula Ellefsen** var Føroya Landsstýri frá 5. januar 1981 til 10. januar 1985. Tað var ein samgonga millum Sambandsflokkin (SB), Fólkaflokkin (FF) og Sjálvstýrisflokkin (SF), undir leiðslu av Paula Ellefsen (SB). Talan var um tað fyrstu reint borgerligu stjórnina í Føroyum síðan 1959.

## Slóðir úteftir
*Tinganes.fo Løgmenn og landsstýri síðan 1948

Pauli Ellefsen
Bólkur:Føroyskur politikkur
Bólkur:Listar yvir føroyskir politikarar
Arbeiðsmálaráðharrar í Føroyum

**Arbeiðsmálaráðharrin** ella *landsstýrismaðurin í arbeiðaramálum*, ella *arbeiðsmarknaðarmálum*) var ein landsstýrissessur í Føroya Landsstýri 1970–1975, 1988–1989 og 1991–1998. 

## Slóðir
*Løgmenn og landsstýri síðan 1948

Bólkur:Føroyskur politikkur
Bólkur:Arbeiðsmálaráðharrar í Føroyum
Bólkur:Listar yvir føroyskir politikarar
Bólkur:Listar yvir landsstýrisfólk í Føroyum
Oscar-virðislønin

**Academy Award** eisini kent sum **Oscar** er ein sera týdningarmikil virðisløn, sum amerikanska Academy of Motion Picture Arts and Sciences (AMPAS) letur fyri at heiðra teimum allarbestu persónunum innan filmsídnaðin, íroknað sjónleikarar, filmsleikstjórar og filmsleikrithøvundar. Tað almenna hátíðarhaldið, har virðislønirnar verða handaðar, verður mett at vera ein av teimum týdningarmestu príshandanum í heiminum, og verður víst beinleiðis í sjónvarpinum í meira enn 200 londum kring heimin. Oscar-heiðurslønirnar verða givnar til filmar, ið hava hava stóra ávirkan á fólk, antin við sjónleikarum, leikstjórum, komponistum o.s.fr. 

Tað fyrsta Academy Awards-hátíðarhaldið varð hildið hin 16. mai 1929 á Hotel Roosevelt í Hollywood fyri at heiðra teimum allar bestu í filmsárinum 1927/1928.

## Bólkar

### Núverandi bólkar
* Besti filmur – Frá 1928
* Besti animasjónsfilmur – Frá 2001
* Besti dokumentarfilmur
* Besti stuttfilmur
* Besti animeraði stuttfilmur – Frá 1931
* Besti dokumentar-stuttfilmur
* Besti fremmandamálsliga filmur – Frá 1947
* Besti leikstjóri – Frá 1928
* Besti sjónleikari í høvuðsleikluti – Frá 1928
* Besta sjónleikarinna í høvuðsleikluti – Frá 1928
* Besti sjónleikari í hjáleikluti – Frá 1936
* Besta sjónleikarinna í hjáleikluti – Frá 1936
* Besta adapteraða handritið (besta filmatisering) – Frá 1928
* Besta upprunahandrit – Frá 1940
* Besti upprunatónleikur
* Besti sangur
* Besta artistiska framleiðsla – Frá 1928
* Besta kinematografi – Frá 1928
* Besta filmsklippið – Frá 1935
* Besta ljóðið
* Besta ljóðklipp – Frá 1963
* Bestu visuellu effektir – Frá 1939
* Beste kostymedesign – Frá 1948
* Besta sminka – Frá 1981

### Fyrrverandi bólkar
* Besti regiassistent – Frá 1933 til 1937
* Besta kommedian – Bara 1928
* Besti dansur – Frá 1935 til 1937
* Besta litstuttfilmur – Frá 1936 til 1937
* Besti stuttfilmur á tveimum rullum – Frá 1936 til 1956
* Besti stuttfilmur – novelty – Frá 1932 til 1935
* Besta søga – Frá 1928 til 1956
* Besti tittulsekvensur – Bara 1928
* Serstøk og artistisk framleiðsla – Bara 1928

### Serligar heiðurslønir
* Academy Honorary Award – Frá 1928
* Academy Special Achievement Award
* The Irving G. Thalberg Memorial Award – Frá 1938
* The Jean Hersholt Humanitarian Award
* Gordon E. Sawyer Award
* Academy Juvenile Award (Frá 1934 til 1960)

## Keldur


## Slóðir úteftir

* Almenn heimasíða
* Academy of Motion Picture Arts and Sciences

Bólkur:Filmsvirðislønir
Bólkur:Oscar-virðislønir
Bólkur:Amerikansk mentan
Vrahovice

**Vrahovice** (týskt: *Wrahowitz*) er ein býur í Kekkia og hevur umleið 3.402 íbúgvar. Býurin liggur í Okres Prostějov nærindis býnum Prostějov. Býurin verður fyrstu ferð nevndur í søguligum skjølum í 1337.

Áirnar  Romže, Hloučela og Valová renna gjøgnum býin.

Fótbóltsleikarin Rostislav Václavíček er føddur og uppvaksin í býnum. Tónleikararnir og brøðurnir Zdeněk Tylšar og Bedřich Tylša vóru føddir í Vrahovice. 

Bólkur:Býir í Kekkia
Planet Awards 2009

**Planet Awards 2009** veitslan, har Plant heiðurslønirnar vóru handaðar, varð hildin á REX í Havn hin 27. desember 2009. 

## Vinnarar av Planet Awards 2009
* Besti føroyski bólkur ella einstaklingur: Páll Finnur Páll 
* Besta útgáva: The Sky is Opening - Guðrið Hansdóttir 
* Besta songkvinna: Eivør Pálsdóttir 
* Besti sangari: Brandur Enni 
* Besti nýggi bólkur: Oniontree 
* Besta lagið: Under the sun - The Dreams 
* Planet herðaklappið - Frændur

## Tey tilnevndu

### Besti føroyski bólkur ella einstaklingur
*Høgni Lisberg
*Orka
*Páll Finnur Páll
*SIC
*The Dreams

### Besta útgáva
*By the Light of the Northern Star - Týr
*Koder på snor - Valravn
*Stokkhólmssyndromið -200
*The Sky is Opening - Guðrið Hansdóttir
*Tokyó - Petur Pólson

### Besta songkvinna
*Anna Katrin Egilstrø
*Eivør Pálsdóttir
*Guðrið Hansdóttir
*Lena Andersen
*Linda Andrews

### Besti sangari
*Brandur Enni
*Eyðun Nolsøe
*Hans Marius Ziska
*Høgni Lisberg
*Mikkjal Gaard Hansen

### Besti nýggi bólkur ella einstaklingur
*Analog Norð
*Bendar Spónir
*Fróði Hansen
*Katrina Petersen
*Oniontree

### Besta lagið
* Kelling - Valravn
* Sometimes truth needs a lie - Brandur Enni
* Soul Company - Høgni Lisberg
* Nú brennur tú í mær (live) - Eivør
* Under the sun - The Dreams

## Hygg eisini at
* Planet Awards
* Planet Awards 2010
* Planet Awards 2011
* Planet Awards 2012

## Keldur


Bólkur:Planet Awards
Bólkur:Føroyskur tónleikur
Bólkur:2009
The Jungle Book (1967 filmur)

***The Jungle Book*** ("Frumskógarbókin"; danskt heiti: *Junglebogen*) er ein amerikanskur teknifilmur frá 1967, framleiddur av Walt Disney Productions. Filmurin er hin 19. í røðini av teimum klassisku Disney teknifilmunum og tann seinasti filmurin sum Walt Disney varð við til at framleiða, tí hann doyði, meðan hann bleiv framleiddur. Filmurin leysliga byggir eftir bókini hjá Rudyard Kipling við sama heiti um dreingin Mowgli, ið veksur upp millum djórini í tí indiska frumskóginum. Filmurin varð frumsýndur fyrstu ferð í Amerika hin 18. oktober 1967. Í 2003 kom ein framhaldsfilmur, *The Jungle Book 2* ("Frumskógarbókin 2", danskt heiti: *Junglebogen 2*), sum varð sýndur í biografunum.

## Keldur


## Slóðir úteftir

Bólkur:Disney teknifilmar
Bólkur:Amerikanskir animatiónsfilmar
Sombi

**Sombi ** er tað føroyska orði fyri 'Zombie' úr enskum. Sombi er væl kent ígjøgnum telduspøl og filmar.

## Sombi í videospølum
Zombiar eru ofta við í skjótispølum- og rpg-sjangruni, har ið ein skal skjóta teir, áðrenn teir eta ein. 

### Dømi um telduspøl við sombium
* *[[Doom|DOOM]]*-røðin
* *[[Eternal Darkness: Sanity's Requiem]]* (2002)
* *[[Resident Evil]]*-røðin
* *[[TimeSplitters]]*-røðin
* *[[Half-Life]]*-røðin
* *[[Dead Rising]]*-røðin

### Dømi um telduspøl við sombium sum høvuðsevni
* *[[Left 4 Dead]]* (2008)
* *[[Dead Island]]* (2008-2009)
* *[[Land of the Dead: Road to Fidlers Green]]* (2005)
* *[[Zombie Pandemic]]* (2008)
* *[[Left 4 Dead 2]]* (2009)

## Keldur


Bólkur:Pseudovísindi
Hans Andrias Jacobsen

**Hans Andrias Jacobsen** er ein føroyskur sangari og tónleikari úr Klaksvík. Í desember 2012 vann hann heiðursløn sum *Ársins nýggja tónleikanavn* á Planet Awards hjá Miðlahúsinum. Hann syngur fólka og blues tónleik. Hans Andrias er ein av limunum í Grandma's Basement, sum eisini hevur vunnið eina Planet heiðursløn á Planet Awards 2010, teir vunnu í bólkinum *Ársins sangur*, við sanginum "Hon fær ongantíð nokk". Hans Andrias framførdi á Summarfestivalinum í 2012 og í 2013.

## Heiður
* 2012 - Ársins nýggja tónleikanavn á Planet Awards 2012
* 2017 - Vann FMA virðisløn í bólkinum - Áhoyraravirðislønin

## Keldur


## Slóðir
* Hans Andrias á Facebook
* Hans Andrias á Youtube
* Hans Andrias á Myspace

Bólkur:Føroyskir mannligir sangarar
Bólkur:Føroyskir tónleikarar
Bólkur:Planet Awards vinnari
Sakaris Emil Joensen

**Sakaris Emil Joensen** (betri kendur sum **SAKARIS**) er ein føroyskur sangari, tónleikari, tónasmiður og tónleikaframleiðari. Hann fæst mest við elektropopp tónleik. Hann hevur spælt við fleiri ymiskum tónleikabólkum, eitt nú við Boys In A Band, sum vann tónleikakappingina Global Battle of the Bands. 
Í 2010, gjørdist SAKARIS ein av 24 luttakarum (av nærum 1000 umsøkjarum) sum slapp at luttaka í tí danska talentshow'inum *Karrierekanonen*, sum varð fyriskipað av P3 radio, Roskilde Festival, KODA og øðrum. Sakaris hevur framleitt tónleik til eitt nú Guðrið Hansdóttir, Heiðrik á Heygum og Frostfelt Sakaris framførdi á Spot Festival í Danmark í 2012.

Sakaris er sonur Martin Joensen. 

## Tónleikaútgávur
* *Darling*, EP - inniheldur 4 sangir: In a Box, Gin & Tonic Mayhem, Waves og I'm Incredibly Depressed
* *In a Box* (staklag, kom eisini við á Darling EP'ina
* 2012 - *I Have Beautiful Eyes*, Tutl. Greta Svabo Bech syngur sangin *"I have Beautiful Eyes"* Ein av sangunum á fløguni er Brace Myself við video frá 2013, sum Heiðrik av Heygum hevur leikstjórnað, Eir Nolsøe hevur framleitt, Rúni Friis Kjær hevur tikið myndir og Hjalmar Holm setti ljósið.)

## Heiður
* 2012 - Tilnevndur Planet Awards í bólkinum *Ársins nýggi bólkur/einstaklingur*

## Keldur


## Slóðir
* Sakaris á Youtube

Bólkur:Føroyskir mannligir sangarar
Bólkur:Føroyskir tónleikarar
Bólkur:Føroyskir guitarleikarar
Bólkur:Føðingar í 1980-árunum
Bólkur:Føroyskir sangskrivarar
Bólkur:Vestmenningar
The Rescuers

***The Rescuers*** ("Bjargararnir"; danskt heiti: *Bernard og Bianca*) er ein amerikanskur teknifilmur frá 1977, framleiddur av Walt Disney Productions og varð frumsýndur fyrstu ferð í Amerika hin 22. juni 1977 og 26. desember 1978 í Danmark. Hann er hin 23. filmurin í røðini av teimum klassisku Disney teknifilmunum og byggir á skaldsøgurnar hjá Margery Sharp *The Rescuers* og *Miss Bianca* frá 1959 og 1962.

Filmurin er framleiddur av Wolfgang Reitherman og Ron Miller og leikstjórnaður av Wolfgang Reitherman, John Lounsbery og Art Stevens. Filmstónleikurin bleiv skrivaður av Artie Butler, meðan Carol Connors, Ayn Robbins og Sammy Faina hava skrivað tekstin. *The Rescuers* var ein av teimum best umtóktu filmunum í 1977. Filmurin gav 39 milliónir 215.869 amerikanskir dollarar í vinningi kring heimin. Ein framhaldsfilmur, *The Rescuers Down Under* ("Bjargararnir í Avstralia"; danskt heiti: *Bernard og Bianca: SOS fra Australien*), varð sýndur í biografunum í 1990.

## Søgugongd
Filmurin snýr seg um tvær mýs, ið eita Bernard og Bianca. Hesar bjarga gentuni Penny, ið var blivin burturførd av smúkkutjóvinum Madame Medusa.

## Keldur


## Slóðir úteftir

Bólkur:Amerikanskir animatiónsfilmar
Bólkur:Disney teknifilmar